《蔡谟公归田赠别》
宋代·李大同

法持三尺弼皇尧，盛德英风满市朝。
千里关山思召伯，十年海内生皋陶。
遨游上界星辰近，出入中天雨露饶。
何用烧灯歌法活，只须洗耳听鸣韶。

作者简介：宋婺州东阳人，字从仲。李大有弟。宁宗嘉定十六年进士。曾学于朱熹。历官右正言，首陈谨独之戒。累拜殿中侍御史，平心持衡，斥去党论。进工部尚书，以宝谟阁直学士知平江府。卒于家。有《群经讲义》。